text: Интересна случка беляза срещата от Втора бундеслига между Мюнхен 1860 и Санкт Паули. Полуголи мъж и жена, изрисувани с цветовете на двата отбора, нахлуха на терена и започнаха да се целуват страстно. Всичко продължи около минута, докато стюардите изведоха двойката под нестихващите аплодисменти на зрителите.
  Любопитното е, че сцената се разигра точно на мач на Санкт Паули. Клубът е от едноименния хамбургски квартал, известен с многото сексшопове и публични домове.